CELEX: C2004/300/63
Language: da
Date: 2004-12-04 00:00:00
Title: Sag C-431/04: Anmodning om præjudiciel afgørelse forelagt ved kendelse afsagt den 29. juni 2004 af Bundesgerichtshof i ankesagen iværksat af Massachusetts Institute of Technology

4.12.2004   
            
            
               DA
            
            
               Den Europæiske Unions Tidende
            
            
               C 300/33
            
         Anmodning om præjudiciel afgørelse forelagt ved kendelse afsagt den 29. juni 2004 af Bundesgerichtshof i ankesagen iværksat af Massachusetts Institute of Technology
   (Sag C-431/04)
   (2004/C 300/63)
   Ved kendelse afsagt den 29. juni 2004, indgået til Domstolens Justitskontor den 7. oktober 2004, har Bundesgerichtshof i ankesagen iværksat af Massachusetts Institute of Technology forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Skal udtrykket »sammensætning af aktive ingredienser i et lægemiddel« (1) fortolkes således, at de bestanddele, som sammensætningen består af, hver for sig skal være aktive ingredienser med medicinsk virkning?
            
         
               2)
            
            
               Foreligger der også en »sammensætning af aktive ingredienser i et lægemiddel«, når den ene af bestanddelene i en sammensætning af stoffer, der består af to bestanddele, er et kendt stof med medicinsk effekt for en bestemt indikation, og den anden bestanddel gør det muligt at anvende lægemidlet i en dispenseringsform, der medfører, at lægemidlet får en ændret virkning for denne indikation (in vivo implantat med kontrolleret afgivelse af den aktive ingrediens for at undgå toksiske virkninger)?
            
         
      (1)  EFT L 182 af 2.7.1992, s. 1.